Падзеі, за якія суддзя Тацяна Рыбакова аштрафавала спадара Шчукіна на 34 базавыя велічыні, адбыліся 29 сакавіка ў тым самым будынку аршанскага суду. У той дзень праходзіў працэс над затрыманымі напярэдадні палітыкамі Анатолем Лябедзькам, Сяргеем Калякіным і Аляксандрам Атрошчанкавым. Паводле распараджэння абласнога міліцэйскага начальства, суд практычна зрабілі закрытым — у залу не пускалі ахвотных прысутнічаць, у тым ліку журналістаў. На знак пратэсту спадар Шчукін заблакаваў праход на трэці паверх, сеўшы ў дзвярах.